COVID ເຮັດໃຫ້ການເກີດລູກ ຫລຸດລົງຫຼືບໍ່? ອັດຕາການເກີດ ໄດ້ຫລຸດລົງຢ່າງໃຫຍ່ສຸດ ໃນຮອບເກືອບ 50 ປີ ຢູ່ໃນສະຫະລັດ
ຂໍ້ມູນໃໝ່ສະແດງໃຫ້ເຫັນວ່າ ເມື່ອປີກາຍນີ້ ອັດຕາການເກີດ ຂອງສະຫະລັດ ໄດ້ຫລຸດລົງ ໃນຈຳນວນຫຼາຍທີ່ສຸດພາຍໃນປີດຽວ ຄືເກືອບຮອບ 50 ປີ.
ຂໍ້ມູນໃໝ່ສະແດງໃຫ້ເຫັນວ່າ ອັດຕາການເກີດຢູ່ໃນສະຫະ ລັດ ໄດ້ຫລຸດລົງຢ່າງຫຼວງຫຼາຍສຳລັບທຸກເຊື້ອຊາດຫຼັກແລະທຸກກຸ່ມອາຍຸ ໃນລະ ຫວ່າງປີກາຍນີ້ ບັນດານັກຊ່ຽວຊານ ບໍ່ພຽງແຕ່ໄດ້ຖິ້ມໂທດໃສ່ຄວາມບໍ່ແນ່ນອນຍ້ອນໄວຣັສໂຄໂຣນາສຳລັບສ່ວນໃດສ່ວນນຶ່ງຂອງການລົດລົງນັ້ນ ແຕ່ຍັງກ່າວວ່າ “ພະຍາດໂຄວິດເຮັດໃຫ້ທາລົກເກີດໜ້ອຍລົງ” ຢູ່່ໃນສະຫະລັດ ຊຶ່ງສະທ້ອນໃຫ້ເຫັນແນວໂນ້ມທີ່ມີມາຍາວນານ ໃນບັນດາປະເທດທີ່ພັດທະນາແລ້ວ ລໍໂຣລ ໂບແມັນ ນັກຂ່າວຂອງວີໂອເອມີລາຍງານກ່ຽວກັບເລື້ອງນີ້ ຊຶ່ງໄຊຈະເລີນສຸກຈະ ນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ຂໍ້ມູນໃໝ່ສະແດງໃຫ້ເຫັນວ່າ ເມື່ອປີກາຍນີ້ ອັດຕາການເກີດຂອງສະຫະລັດໄດ້ຫລຸດລົງ ໃນຈຳນວນຫຼາຍທີ່ສຸດພາຍໃນປີດຽວ ຄືເກືອບຮອບ 50 ປີ ການຫລຸດລົງໃນອັດຕາ 4 ເປີເຊັນ ແມ່ນເກີດມາຈາກການເກີດທີ່ໜ້ອຍລົງສຳ ລັບທຸກເຊື້ອຊາດ ທຸກຊົນເຜົ່າ ແລະໃນເກືອບທຸກກຸ່ມອາຍຸ ແມ່ນກະທັງພວກແມ່ຍິງໃນໄວ 30 ກວ່າປີ ແລະ 40 ກວ່າປີ ຊຶ່ງໃນສອງປີຜ່ານມາ ໄດ້ເຫັນອັດຕາດັ່ງກ່າວສູງຂຶ້ນ ທ່ານເບຣດີ ແຮມໂມລຕັນ ຜູ້ຂຽນນຳບົດລາຍງານໃໝ່ ຢູ່ສູນກາງ ສະຖິຕິດ້ານສຸຂະພາບແຫ່ງຊາດ ກ່າວຜ່ານທາງສໄກ້ປ໌ ວ່າ “ “ໃນລະຫວ່າງ ປີ 2019 ແລະ 2020, ພວກເຮົາໄດ້ເຫັນການຫລຸດລົງ 4 ເປີ ເຊັນ ໃນທັງຈຳນວນຂອງການເກີດ ແລະອັດຕາຂອງການຖືພາ ຊຶ່ງຢູ່ຟາກທີ່ບໍ່ທຳມະດາເລີຍ ພຽງເລັກນ້ອຍ ” ບັນດານັກຊ່ຽວຊານກ່າວວ່າ ໂຣກລະບາດຂອງພະຍາດໂຄວິດ-19 ແນ່ນອນມີສ່ວນເຮັດໃຫ້ເກີດການຫລຸດລົງຂະໜາດໃຫຍ່ຂອງປີກາຍນີ້ ແຕ່ພວກເຂົາຍັງໄດ້ໂທດຄວາມວິຕົກກັງວົນດ້ານເສດຖະກິດ ເມື່ອຊາວອາເມຣິກັນຫຼາຍໆຄົນກາງຕໍ່ປະກັນສຸຂະພາບຈາກຜູ້ຈາກງານຂອງພວກເຂົາ ທ່ານແຮມໂມລຕັນກ່າວວ່າ “ການລ້ຽງລູກແມ່ນແພງຫຼາຍ ແລະແນ່ນອນ ຄວາມໝັ້ນຄົງດ້ານວຽກງານ ເປັນປັດໄຈອັນນຶ່ງໃນນັ້ນ ຂ້າພະເຈົ້າຄຶດວ່າ ເປັນນຶ່ງໃນຫຼາຍໆປັດໄຈທີ່ປະສົມປະສານ ເຂົ້າກັບໂຣກລະບາດນັ້ນ ແມ່ນພື້ນຖານຂອງຄວາມບໍ່ແນ່ນອນ ກ່ຽວກັບຄວາມໝັ້ນຄົງດ້ານວຽກງານ ” ທ່ານນາງດີເດຣ ມີລເລີ ເປັນນາງພະດຸງຄັນແລະແພດດ້ານການຈະເລີນພັນ ແລະທ່ານນາງເອງ ກໍເປັນແມ່ຄົນນຶ່ງ ທ່ານນາງກ່າວວ່າ ຄ່າໃຊ້ຈ່າຍແມ່ນຢູ່ໃນຫົວຄິດຂອງພໍ່ແລະແມ່ທັງຫຼາຍຜູ້ທີ່ຢາກມີລູກ ໂດຍສະເພາະໃນລະຫວ່າງການລະບາດຂອງພະຍາດໂຄວິດ ທ່ານນາງດີເດຣ ມີລເລີ ຈາກບໍລິສັດ Mate Fertility ກ່າວຕໍ່ວີໂອເອ ວ່າ “ນຶ່ງໃນຫຼາຍໆຄຳຖາມທີ່ສຳຄັນ ທີ່ພວກເຮົາໄດ້ຍິນຈາກພວກຄົນປ່ວຍ ກໍແມ່ນວ່າ ແມ່ນຫຍັງແດ່ທີ່ຂ້ອຍຈະໄດ້ຮັບບິນເກັບເງິນ ຫຼັງຈາກທີ່ໄດ້ຄອດລູກແລ້ວ ແລະແມ່ນກະທັງ ໃນລະຫວ່າງການສ່ອງເບິ່ງດ້ວຍສຽງອຸນຕຣາ ແລະສິ່ງຕ່າງໆ ຈະມີຄ່າຍໃຊ້ຈາຍຫຼາຍປານໃດ ສຳລັບອັນນີ້ ” ທ່ານນາງ ມີລເລີ ກ່າວອີກວ່າ “ແທ້ຈິງແລ້ວ ຂ້າພະເຈົ້າໄດ້ລູກສາວເມື່ອປີກາຍນີ້ ໃນເດືອນມີນາ ສະນັ້ນດຽວນີ້ ລາວມີອາຍຸ 14 ເດືອນແລ້ວ ແນ່ນອນຄ່າໃຊ້ຈ່າຍເປັນປັດໄຈໃຫຍ່ ຂ້າພະເຈົ້າອາດໄດ້ຮັບການດູແລທີ່ດີກວ່າ ຖ້າຂ້າພະເຈົ້າໄປໂຮງໝໍທີ່ໃຫຍ່ກວ່າ ແຕ່ອັນນັ້ນເປັນຄວາມກັງວົນຂອງຂ້າພະເຈົ້າເອງ ຄືວ່າ ຂ້າພະເຈົ້າ ຈະໄດ້ຮັບບິນເກັມເງິນຂະໜາດໃຫຍ່ ທ່ານຮູ້ບໍ່ ບິນ 36,000 ໂດລາຫຼື 30,000 ໂດລາ ສຳລັບເປັນຄົນປ່ວຍຢູ່ແຫ່ງນັ້ນ ” ໃນຂະນະທີ່ບິນເກັມເງິນ ບໍ່ສາມາດຄາດເອົາໄດ້ນັ້ນ ເປັນປັດໄຈອັນນຶ່ງ ໃນແນວໂນ້ມ, ສະຖານະການໂດຍລວມ ແມ່ນຄືກັນກັບຢູ່ໃນພວກປະເທດທີ່ພັດທະນາແລ້ວ ທີ່ມີປະກັນສຸຂະພາບໂດຍທົ່ວໄປ ທ່ານຟີລລິບ ເລີວີນ ອາຈານສອນເສດຖະສາດຢູ່ວິທະຍາໄລ Wellesley ກ່າວຜ່ານທາງສໄກ້ປ໌ ວ່າ “ມີບາງສິ່ງບາງຢ່າງທີ່ເປັນລະບົບກ່ຽວກັບການພັດທະນາເສດຖະກິດສະໄໝໃໝ່ ບ່ອນທີ່ຄວາມປະສົງອຽງໄປໃນທາງການຕັ້ງຄັນແມ່ນໄດ້ປ່ຽນແປງ ທ່ານຮູ້ດີວ່າ ພວກແມ່ຍິງຢາກໄດ້ຄວາມໝັ້ນໝາຍຕໍ່ວຽກງານຫຼາຍຂຶ້ນ ອັນນັ້ນ ແທ້ຈິງແລ້ວ ບໍ່ສອດຄ່ອງເລີຍ ກັບການມີຄອບຄົວໃຫຍ່ ໃນເລື້ອງຂອງການປ່ຽນແປງແນວນັ້ນ ຄວາມຈິງກໍແມ່ນວ່າ ມັນເປັນເລື້ອງທີ່ເກີດຂຶ້ນທົ່ວໄປໃນພວກປະເທດທີ່ພັດທະນາແລ້ວ ” ແນວໂນ້ມຂອງການກຳເນີດເຫຼົ່ານີ້ ມີຜົນກະທົບໄລຍະຍາວ ໃນຊ່ວງປີ 1950 ພາຍຫຼັງສົງຄາມ ໄດ້ມີການເກີດຢ່າງຫຼວງຫຼາຍ ຢູ່ໃນສະຫະລັດແລະຢູ່ໃນປະ ເທດອື່ນໆ ທີ່ສົ່ງຜົນກະທົບຕໍ່ການເມືອງ ເສດຖະກິດ ແລະວັດທະນະທຳ ບັນ ດານັກຄົ້ນຄວ້າ ກ່າວວ່າ ການຫລຸດລົງຂອງການມີລູກຂອງຊາວອາເມລິກັນໃນປັດຈຸບັນນີ້ ເປັນໄປໄດ້ສູງ ຈະມີຜົນກະທົບທີ່ກວ້າງໄກແບບດຽວກັນ Phillip Levine, Wellesley College Economics Professor spoke to VOA via Skype: